踏入2000年代中，因為三菱Fuso隱瞞產品質量問題影響Aero Midi銷量，再加上三菱Fuso同埋Nissan Diesel喺2006年達成OEM供應協議，由Nissan Diesel出中型巴士畀三菱Fuso賣，最後Aero Midi系列喺2007年8月全線停產。而三菱Fuso喺2008至2010年出嘅Aero Midi-S（三菱ふそう・エアロミディ-S）中型巴士，其實係以三菱Fuso名義賣嘅Nissan Diesel Spacerunner JP同埋Nissan Diesel Spacerunner RM。